
KĖDAINIŲ RAJONO SAVIVALDYBĖS ADMINISTRACIJOS 
VIDAUS KONTROLĖS POLITIKA 
 
I SKYRIUS
BENDROSIOS NUOSTATOS
 
1.   Kėdainių rajono savivaldybės administracijos vidaus kontrolės politika (toliau – Politika) – Kėdainių rajono savivaldybės administracijos (toliau – Administracija) veiklos sričių vidaus kontrolės tvarkos aprašų, taisyklių ir kitų dokumentų, skirtų vidaus kontrolei Administracijoje sukurti ir įgyvendinti, visuma.
2.   Politika parengta vadovaujantis Lietuvos Respublikos vidaus kontrolės ir vidaus audito įstatymu ir Lietuvos Respublikos finansų ministro 2020 m. birželio 29 d. įsakymu Nr. 1K-195 „Dėl vidaus kontrolės įgyvendinimo viešajame juridiniame asmenyje“ patvirtintu Vidaus kontrolės įgyvendinimo viešajame juridiniame asmenyje tvarkos aprašu (toliau – Finansų ministro patvirtintas Aprašas), atsižvelgiant į Administracijos veiklos pobūdį bei ypatumus, veiklos riziką, organizacinę struktūrą, personalo išteklius, apskaitos ir informacinę sistemą, turto apsaugos sistemą, kitus veiklos kontrolės poreikio vertinimus.
3.   Politika reglamentuoja tik pagrindines nuostatas dėl vidaus kontrolės, o aktualūs vidaus kontrolės procesai, kompetencijos, atsakingi asmenys, vidaus kontrolės procedūros detalizuojami atskiruose Administracijos vidaus teisės aktuose.
4.  Pagrindinių Administracijos veiklą reglamentuojančių vidaus teisės aktų sąrašas išdėstytas Politikos priede.


II SKYRIUS
VIDAUS KONTROLĖS TIKSLAI 
 
5. Vidaus kontrolė – Administracijos rizikos valdymui Administracijos direktoriaus sukurta kontrolės sistema, padedanti užtikrinti, kad Administracija:
5.1. laikytųsi teisės aktų, reglamentuojančių Administracijos veiklą, reikalavimų;
[bookmark: _Hlk56593099]5.2. saugotų turtą nuo sukčiavimo, iššvaistymo, pasisavinimo, neteisėto valdymo, naudojimo ir disponavimo juo ar kitų neteisėtų veikų;
5.3. vykdytų veiklą laikydamasi patikimo finansų valdymo principo, grindžiamo:
5.3.1. ekonomiškumu, kuris suprantamas kaip minimalus išteklių panaudojimas užtikrinant vykdomos veiklos kokybę;
5.3.2. efektyvumu, kuris suprantamas kaip geriausias naudojamų išteklių ir vykdomos veiklos (kiekio, kokybės ir laiko požiūriu) santykis;
5.3.3. rezultatyvumu, kuris suprantamas kaip nustatytų veiklos tikslų ir planuotų rezultatų pasiekimo lygis;
5.4. teiktų patikimą, aktualią, išsamią ir teisingą informaciją apie savo finansinę ir kitą veiklą.
6. Administracijos rizika – tikimybė, kad dėl Administracijos rizikos veiksnių Administracijos veiklos tikslai nebus įgyvendinti arba bus įgyvendinti netinkamai ir dėl to Administracija gali patirti nuostolių.
7. Administracijos rizikos valdymas – Administracijos rizikos veiksnių nustatymas, analizė ir priemonių, kurios sumažintų arba pašalintų neigiamą poveikį Administracijos veiklai, parinkimas.


 III SKYRIUS
VIDAUS KONTROLĖS PRINCIPAI

8. Vidaus kontrolė Administracijoje įgyvendinama laikantis šių principų:
8.1. tinkamumo – vidaus kontrolė pirmiausia turi būti įgyvendinama tose Administracijos veiklos srityse, kuriose susiduriama su didžiausia rizika;
8.2. efektyvumo – vidaus kontrolės įgyvendinimo sąnaudos neturi viršyti dėl atliekamos vidaus kontrolės gaunamos naudos;
8.3. rezultatyvumo – turi būti pasiekti vidaus kontrolės tikslai;
8.4. optimalumo – vidaus kontrolė turi būti proporcinga rizikai ir neperteklinė;
8.5. dinamiškumo – vidaus kontrolė turi būti nuolat tobulinama atsižvelgiant į pasikeitusias Administracijos veiklos sąlygas;
8.6. nenutrūkstamo funkcionavimo – vidaus kontrolė turi būti įgyvendinama nuolat.

IV SKYRIUS
VIDAUS KONTROLĖS ELEMENTAI
 
9. Vidaus kontrolė Administracijoje įgyvendinama apimant šiuos vidaus kontrolės elementus:
9.1. kontrolės aplinką;
9.2. rizikos vertinimą;
9.3. kontrolės veiklą;
9.4. informavimą ir komunikaciją;
9.5. stebėseną.
 
V SKYRIUS
KONTROLĖS APLINKA
 
10. Kontrolės aplinka – tai aplinka, kurioje vykdoma Administracijos veikla ir funkcionuoja vidaus kontrolės sistema.
11. Kontrolės aplinka turi skatinti kiekvieną darbuotoją laikytis nustatytų taisyklių, pabrėžiant vidaus kontrolės svarbą bei kiekvieno darbuotojo svarbą ir vietą vidaus kontrolės procese.
12. Kontrolės aplinką apibūdina šie principai:
12.1. profesinio elgesio principai ir taisyklės – Administracijos direktorius ir darbuotojai laikosi profesinio elgesio principų ir taisyklių, vengia viešųjų ir privačių interesų konflikto, Administracijos direktorius formuoja teigiamą darbuotojų požiūrį į vidaus kontrolę;
 12.2. kompetencija – Administracijos siekis, kad darbuotojai turėtų tinkamą kvalifikaciją, pakankamai patirties ir reikiamų įgūdžių savo funkcijoms atlikti, pareigoms įgyvendinti ir atsakomybei už vidaus kontrolę suprasti;  
12.3. valdymo filosofija ir vadovavimo stilius – Administracijos direktorius palaiko vidaus kontrolę, nustato politiką, procedūras ir formuoja praktiką, skatinančią ir motyvuojančią darbuotojus siekti geriausių veiklos rezultatų, prižiūri, kaip įgyvendinama vidaus kontrolė;
12.4. organizacinė struktūra – Administracijoje patvirtinta organizacinė struktūra, kurioje nustatomas pavaldumas ir atskaitingumas, pareigos vykdant Administracijos veiklą ir įgyvendinant vidaus kontrolę. Organizacinė struktūra detalizuojama Administracijos ir jos struktūrinių padalinių nuostatuose, Administracijos pareigybių sąraše, pareigybių aprašymuose ir kituose dokumentuose;  
12.5. personalo valdymo politika ir praktika – Administracijoje formuojama tokia personalo politika, kuri skatintų pritraukti, ugdyti ir išlaikyti kompetentingus darbuotojus, taikomos tinkamos prevencinės priemonės, skirtos darbuotojų darbingumui, sveikatai ir gyvybei darbe išsaugoti.

VI SKYRIUS
RIZIKOS VERTINIMAS
 
13. Rizikos vertinimas – neigiamos įtakos Administracijos veiklai galinčių turėti aplinkybių nustatymas ir analizė.
14. Rizikos vertinimą apibūdina šie principai:
14.1. rizikos veiksnių nustatymas – nustatomi galimi rizikos veiksniai (įskaitant korupcijos riziką), turintys įtakos Administracijos tikslų siekimui. Taip pat nustatomi ir įvertinami pokyčiai, galintys reikšmingai paveikti vidaus kontrolę Administracijoje (išorės aplinkos (teisinio reguliavimo, ekonominių, fizinių veiksnių) pokyčių vertinimas, Administracijos misijos, organizacinės struktūros ir kitų pokyčių vertinimas). Administracijos strateginio planavimo dokumentuose aiškiai iškelti veiklos tikslai padeda tinkamai nustatyti ir įvertinti su jais susijusius rizikos veiksnius. 
14.2. rizikos veiksnių analizė – įvertinamas nustatytų rizikos veiksnių reikšmingumas ir jų pasireiškimo tikimybė bei poveikis veiklai. Atliekant rizikos veiksnių analizę rizikos veiksniai sugrupuojami pagal jų svarbą Administracijos veiklai;
14.3. toleruojamos rizikos nustatymas – nustatoma toleruojama rizika, kurios valdyti nėra poreikio ar galimybės (gali būti toleruojama nereikšminga rizika, kurios pasireiškimo tikimybė maža, o priemonių rizikai mažinti sąnaudos yra didelės);
14.4. reagavimo į riziką numatymas – priimami sprendimai dėl reagavimo į reikšmingą riziką, kurios pasireiškimo tikimybė didelė (numatomos priemonės rizikai mažinti iki toleruojamos rizikos). Galimi reagavimo į riziką būdai:
[bookmark: _Hlk57108709]14.4.1. rizikos mažinimas – veiksmai, kuriais siekiama sumažinti rizikos pasireiškimo tikimybę ir (ar) poveikį veiklai iki toleruojamos rizikos. Rizika mažinama nustatant papildomas kontrolės priemones (tobulinant veiklos sričių procesus). Prireikus parengiamas rizikos valdymo planas, numatant jame rizikos mažinimo priemones, jų įgyvendinimo terminus ir atsakingus už priemonių įgyvendinimą darbuotojus;
[bookmark: _Hlk56593305]14.4.2. rizikos perdavimas – rizikos perdavimas trečiosioms šalims (pavyzdžiui, draudžiant ar perkant tam tikras paslaugas;
14.4.3. rizikos toleravimas – rizikos prisiėmimas, kai rizikos pasireiškimo tikimybė ir poveikis veiklai neviršija nustatytos toleruojamos rizikos ir nesiimama jokių veiksmų rizikai mažinti;
14.4.4. rizikos vengimas – Administracijos veiklos (ar jos dalies) nutraukimas, kai rizikos valdymo priemonėmis neįmanoma sumažinti veiklos rizikos iki toleruojamos rizikos.
15. Administracijoje atliekami:
15.1. poveikio duomenų apsaugai vertinimas, vertinamas duomenų saugumo pažeidimo keliamos rizikos duomenų subjektų teisėms ir laisvėms lygis bei numatomos priemonės joms sumažinti; 
[bookmark: _Hlk56435742]15.2. korupcijos pasireiškimo tikimybės vertinimas ir norminių teisės aktų antikorupcinis vertinimas;
15.3. projektų, kaip vienos iš strateginių tikslų įgyvendinimo priemonių, rizikų vertinimas;
15.4. informacijos apie Kėdainių rajono savivaldybėje galimai rengiamus, padarytus ar daromus pažeidimus vertinimas; 
15.5. ir kita.
16. Atsižvelgiant į nuolat kintančias Administracijos ekonomines, reguliavimo ir veiklos sąlygas, rizikos vertinimas turi būti atliekamas nuolat ir (arba) periodiškai.
17. Administracijos struktūrinių padalinių vadovai yra atsakingi už rizikos valdymo procesą savo padaliniuose ir privalo imtis priemonių rizikai sumažinti nustatant papildomas kontrolės priemones (tobulinant veiklos sričių procesus).

VII SKYRIUS
KONTROLĖS VEIKLA
 
18. Kontrolės veikla – tai Administracijos veikla, kuria siekiama sumažinti neigiamą rizikos veiksnių poveikį Administracijai ir kuri apima įgaliojimų, leidimų suteikimą, funkcijų atskyrimą, prieigos prie turto ir dokumentų kontrolę, veiklos ir rezultatų peržiūrą ir kitų Administracijos direktoriaus nustatytų reikalavimų laikymąsi.
19. Kontrolės veiklą apibūdina šie principai:
19.1. kontrolės priemonių parinkimas ir tobulinimas – parenkamos ir tobulinamos riziką iki toleruojamos rizikos mažinančios kontrolės priemonės:
19.1.1. įgaliojimų, leidimų suteikimas – užtikrinama, kad būtų atliekamos tik Administracijos direktoriaus nustatytos procedūros; 
19.1.2. prieigos kontrolė – užtikrinama, kad turtu ir dokumentais naudosis įgalioti (paskirti) asmenys ir kad turtas ir dokumentai bus apsaugoti nuo neteisėtų veikų;
19.1.3. funkcijų atskyrimas – Administracijos padalinių uždaviniai ir funkcijos priskiriami atitinkamoms darbuotojų pareigybėms, kad darbuotojui (-ams) nebūtų pavesta kontroliuoti visų funkcijų, siekiant sumažinti klaidų, apgaulių ir kitų neteisėtų veikų riziką; 
 19.1.4. veiklos ir rezultatų peržiūra – periodiškai peržiūrimos veiklos sritys, procesai ir rezultatai, siekiant užtikrinti jų atitiktį Administracijos tikslams ir reikalavimams, vertinama veikla teisėtumo, ekonomiškumo, efektyvumo ir rezultatyvumo požiūriu, palyginami ataskaitinio laikotarpio veiklos rezultatai su planuotais ir (arba) praėjusio ataskaitinio laikotarpio veiklos rezultatais;
[bookmark: _Hlk56591573]19.1.5. veiklos priežiūra – prižiūrima Administracijos veikla (užduočių skyrimas, peržiūra ir tvirtinimas), kad kiekvienam darbuotojui būtų aiškiai nustatytos jo pareigos ir atsakomybė, sistemingai prižiūrimas kiekvieno darbuotojo darbas, prireikus periodiškai už jį atsiskaitoma;
19.1.6. finansų kontrolė (išankstinė, einamoji ir paskesnė) – procesas, kurio metu užtikrinama, kad Administracijos turto valdymas, naudojimas, apsauga ir disponavimas juo, sutartiniai įsipareigojimai tretiesiems asmenims atitiktų teisėtumo bei patikimo finansų valdymo, grindžiamo ekonomiškumu, efektyvumu ir rezultatyvumu, principus;
19.2. technologijų naudojimas – parenkama ir tobulinama technologijų veikla. Administracijoje įdiegtos ir palaikomos patikimos informacinių technologijų sistemos, užtikrinama saugi ir nenutrūkstama šių sistemų, ypač susijusių su duomenų, informacijos kaupimu, apdorojimu, naudojimu ir saugojimu, veikla, parengti veiklos tęstinumo planai; 
19.3. politikų ir procedūrų taikymas – kontrolės veikla įgyvendinama taikant atitinkamas Administracijos politikas ir procedūras. Vidaus kontrolė reglamentuojama nustatant Administracijos tikslus, organizacinę struktūrą, veiklos sritis ir vidaus kontrolės procedūras.  
 
VIII SKYRIUS
INFORMAVIMAS IR KOMUNIKACIJA
 
20. Informavimas ir komunikacija – su vidaus kontrole susijusios aktualios, išsamios, patikimos ir teisingos informacijos gavimas ir teikimas laiku vidaus ir išorės informacijos vartotojams.
21. Informavimą ir komunikaciją apibūdina šie principai:
21.1. informacijos naudojimas – Administracija gauna, rengia ir naudoja aktualią, išsamią, patikimą ir teisingą informaciją, atitinkančią jai nustatytus reikalavimus ir palaikančią vidaus kontrolės veikimą; 
21.2. vidaus komunikacija – nenutrūkstamas informacijos perdavimas Administracijoje, apimantis visas Administracijos veiklos sritis ir organizacinę struktūrą. Tiek Administracijos direktorius, tiek darbuotojai turi būti informuoti apie veiklos rezultatus, pokyčius, riziką ir vidaus kontrolės veikimą. Vidaus komunikacija Administracijoje vyksta bendraujant gyvai, elektroniniu paštu, telefonu, naudojant dokumentų valdymo sistemą „Doclogix“, „Microsoft Teams“ , ZOOM programas ir kt.; 
21.3. išorės komunikacija – informacijos perdavimas išorės informacijos vartotojams ir informacijos gavimas iš jų naudojant Administracijoje įdiegtas komunikacijos priemones:
21.3.1. Administracijos vieši pranešimai skelbiami interneto svetainėje www.kedainiai.lt , Administracijos ir savivaldybės įstaigų socialiniuose tinkluose „Facebook“,  pagal poreikį ir temą juos platinant ir inicijuojant užsakomąsias publikacijas Kėdainių rajono ir Lietuvos žiniasklaidoje, Kėdainių rajono savivaldybės tarybos posėdžiai, Kėdainių rajono savivaldybės tarybos komitetų posėdžiai transliuojami tiesiogiai Kėdainių rajono savivaldybės „Youtube“ paskyroje;
21.3.2. Kėdainių rajono savivaldybės gyventojai savo nuomonę gali pateikti el. paštu administracija@kedainiai.lt; 
21.3.3. apie korupciją Kėdainių rajono savivaldybėje galima pranešti  telefonu numeriu  (8 347)  69 517, taip pat elektroniniu paštu informacija@kedainiai.lt.;
21.3.4. pranešti Lietuvos Respublikos specialiųjų tyrimų tarnybai (toliau – STT)  apie žinomą korupcinio pobūdžio nusikalstamą veiką galima šiais būdais: palikti žinutę interneto tinklalapyje www.stt.lt; elektroniniu paštu pranesk@stt.lt; 24/7 karštąja linija (8 5) 266 3333; mobiliąja programėle „Pranešk STT“; atvykus į STT Administravimo valdybos Pareiškimų nagrinėjimo skyrių, STT Kauno valdybą, STT Klaipėdos vadybą, STT Panevėžio valdybą, STT Šiaulių valdybą; atsiunčiant pranešimą paštu STT struktūriniams padaliniams.
 
IX SKYRIUS
STEBĖSENA
 
22. Stebėsena – nuolatinis ir (arba) periodinis stebėjimas ir vertinimas, kai analizuojama, ar vidaus kontrolė Administracijoje įgyvendinama pagal Politiką ir ar ji atitinka pasikeitusias veiklos sąlygas.
23. Stebėseną apibūdina šie principai:
23.1. nuolatinė stebėsena ir (ar) periodiniai vertinimai – atliekama reguliari Administracijos valdymo ir priežiūros veikla ir (ar) atskiri vertinimai, siekiant nustatyti, ar vidaus kontrolė Administracijoje įgyvendinama pagal šią Politiką ir ar ji atitinka pasikeitusias veiklos sąlygas:
23.1.1. nuolatinė stebėsena – integruota į kasdienę Administracijos veiklą ir atliekama darbuotojams vykdant reguliarią (atitinkamų Administracijos veiklos sričių) valdymo ir priežiūros veiklą bei kitus veiksmus pagal pavestas funkcijas (atliekant savo pareigas);
23.1.2. periodiniai vertinimai – jų apimtį ir dažnumą lemia Administracijos rizikos vertinimas ir nuolatinės stebėsenos rezultatai (nustačius tam tikrus veiklos trūkumus). Periodinius vertinimus dažniausiai atlieka Centralizuotas vidaus audito skyrius ir Savivaldybės kontrolės ir audito tarnyba;
23.2. trūkumų vertinimas ir pranešimas apie juos – apie vidaus kontrolės trūkumus Administracijoje, nustatytus nuolatinės stebėsenos ir (ar) periodinių vertinimų metu, turi būti informuotas Administracijos direktorius ir kiti sprendimus priimantys darbuotojai.
 
X SKYRIUS
VIDAUS KONTROLĖS DALYVIAI IR JŲ KOMPETENCIJA
 
24. Administracijos vidaus kontrolės dalyviai: Administracijos direktorius, vidaus kontrolės įgyvendinimo priežiūrą atliekantys darbuotojai ir vidaus auditoriai:
24.1. Administracijos direktorius, siekdamas strateginio planavimo dokumentuose Administracijai nustatytų tikslų, užtikrina vidaus kontrolės sukūrimą Administracijoje, jos įgyvendinimą ir tobulinimą;
24.2. Administracijos darbuotojai, vykdantys reguliarią Administracijos veiklos sričių valdymo ir priežiūros veiklą pagal pavestas funkcijas (atlikdami nuolatinę stebėseną), prižiūri vidaus kontrolės įgyvendinimą Administracijoje ir jos atitiktį šiai Politikai bei teikia Administracijos direktoriui ir kitiems sprendimus priimantiems darbuotojams informaciją apie vidaus kontrolės ir rizikos valdymą, Politikos įgyvendinimo trūkumus ir rizikos veiksnius;
24.3. Vidaus auditoriai, atlikdami periodinius vertinimus, tiria ir vertina vidaus kontrolę Administracijoje ir teikia Administracijos direktoriui ir Administracijai pavaldžių ir (ar) atskaitingų viešųjų juridinių asmenų vadovams rekomendacijas dėl vidaus kontrolės tobulinimo.
25. Vidaus kontrolės dalyvių pareigos ir atsakomybė nustatytos Administracijos ir jos struktūrinių padalinių nuostatuose, pareigybių aprašymuose ir kituose dokumentuose.
 
XI SKYRIUS
VIDAUS KONTROLĖS ANALIZĖ IR VERTINIMAS
 
[bookmark: _Hlk55461105]26. Administracijos direktorius užtikrina, kad kiekvienais metais atsižvelgiant į vidaus kontrolės stebėsenos rezultatus būtų atliekama vidaus kontrolės analizė, apimanti visus vidaus kontrolės elementus, kurios metu būtų įvertinami Administracijos veiklos trūkumai, pokyčiai, atitiktis nustatytiems reikalavimams (ar vidaus kontrolė įgyvendinama pagal Politiką ir ar ji atitinka pasikeitusias veiklos sąlygas), vidaus kontrolės įgyvendinimo priežiūrą atliekančių darbuotojų pateikta informacija, vidaus ir kitų auditų bei vertinimų rezultatai ir numatomos vidaus kontrolės tobulinimo priemonės.
27. Vidaus kontrolė vertinama:
27.1. labai gerai – jei visa rizika yra nustatyta ir valdoma, vidaus kontrolės trūkumų nerasta;
27.2. gerai – jei visa rizika yra nustatyta ir valdoma, bet yra vidaus kontrolės trūkumų, neturinčių neigiamos įtakos Administracijos veiklos rezultatams;
27.3. patenkinamai – jei visa rizika yra nustatyta, tačiau dėl netinkamo rizikos valdymo yra vidaus kontrolės trūkumų, kurie gali turėti neigiamą įtaką Administracijos veiklos rezultatams;
27.4. silpnai – jei ne visa rizika yra nustatyta, nevykdomas rizikos valdymas ir vidaus kontrolės trūkumai daro neigiamą įtaką Administracijos veiklos rezultatams.   
28. Atlikus vidaus kontrolės analizę ir vertinimą, Administracijos direktorius gali siūlyti Centralizuotam vidaus audito skyriui atlikti tam tikrų Administracijos veiklos sričių vidaus auditą.
29. Vidaus kontrolė nuolat tobulinama, atsižvelgiant į vidaus kontrolės analizės ir vertinimo rezultatus (pateiktas rekomendacijas ir pasiūlymus) bei pritaikoma prie pasikeitusių veiklos sąlygų.
 
XII SKYRIUS
INFORMACIJOS APIE VIDAUS KONTROLĖS ĮGYVENDINIMĄ TEIKIMAS
 
30. Administracijos direktorius, atsiskaitydamas už vidaus kontrolės įgyvendinimą Administracijoje, kiekvienais metais iki kovo 1 d. Lietuvos Respublikos finansų ministerijos rašytiniu prašymu, pateiktu ataskaitinių metų pabaigoje, teikia Finansų ministro patvirtinto Aprašo 30 punkte nurodytą informaciją už praėjusius metus apie vidaus kontrolės įgyvendinimą Administracijoje, įskaitant Administracijai pavaldžius ir (ar) atskaitingus viešuosius juridinius asmenis.
31. Teikiama ši informacija:
31.1. ar viešajame juridiniame asmenyje nustatyta vidaus kontrolės politika ir ar ji veiksminga;
31.2. kaip viešajame juridiniame asmenyje kuriama ir įgyvendinama vidaus kontrolė, atitinkanti vidaus kontrolės principus ir apimanti visus vidaus kontrolės elementus;
31.3. ar atliekama vidaus kontrolės analizė, apimanti visus vidaus kontrolės elementus, įvertinami viešojo juridinio asmens veiklos trūkumai, pokyčiai, atitiktis nustatytiems reikalavimams;
31.4. ar pašalinti vidaus kontrolės įgyvendinimo priežiūrą atliekančių darbuotojų, vidaus auditorių ir kitų viešojo juridinio asmens audito vykdytojų nustatyti vidaus kontrolės trūkumai ir jų atsiradimą lemiantys veiksniai;
31.5. viešojo juridinio asmens vidaus kontrolės vertinimas.
32. Administracijai pavaldžius ir (ar) atskaitingų viešųjų juridinių asmenų vadovai kiekvienais metais iki sausio 20 d. turi pateikti Administracijos direktoriui Politikos 31 punkte nurodytą informaciją apie vidaus kontrolės įgyvendinimą jų vadovaujamuose viešuosiuose juridiniuose asmenyse, taip pat paaiškinimus dėl vidaus kontrolės įvertinimo „Patenkinamai“ ar „Silpnai“ ir numatytas taikyti vidaus kontrolės tobulinimo priemones.
33. Už vidaus kontrolę struktūriniuose padaliniuose atsakingais paskirti asmenys iki kiekvienų metų sausio 20 d. turi pateikti Administracijos direktoriui apibendrintą informaciją apie vidaus kontrolės įgyvendinimą savo padalinyje, taip pat paaiškinimus dėl vidaus kontrolės įvertinimo „Patenkinamai“ ar „Silpnai“ ir numatytas taikyti vidaus kontrolės tobulinimo priemones.
[bookmark: _Hlk57625612]34. Informacijos apibendrinimą pagal už vidaus kontrolę struktūriniuose padaliniuose atsakingais paskirtų asmenų pateiktą informaciją ir jos pateikimą Lietuvos Respublikos finansų ministerijai organizuoja Biudžeto ir finansų skyriaus atsakingas darbuotojas.
 
XIII SKYRIUS
BAIGIAMOSIOS NUOSTATOS
 
35. Visi už vidaus kontrolę Administracijoje atsakingi asmenys privalo laiku ir kokybiškai atlikti savo pareigas, siekti, kad vidaus kontrolė Administracijoje būtų veiksminga.
36. Administracijos darbuotojai, pastebėję šios Politikos pažeidimus, privalo apie juos informuoti Administracijos direktorių.
37. Administracijos darbuotojai turi teisę teikti Administracijos direktoriui siūlymus dėl Politikos nuostatų tobulinimo.
38. Už šioje Politikoje nustatytų pareigų nesilaikymą, asmenys atsako Lietuvos Respublikos teisės aktų nustatyta tvarka.
39. Administracijos struktūrinių padalinių vadovai peržiūri Politikos nuostatas tais atvejais, kai pasikeičia Administracijos organizacinė struktūra, veiklos funkcijos, procesai, atsakomybės ar įvyksta kiti reikšmingi pokyčiai, tačiau ne rečiau kaip kartą per metus, ir jeigu yra poreikis, inicijuoja jų keitimą.
40. Politika keičiama Administracijos direktoriaus įsakymu.
________________________________________________


	







Kėdainių rajono savivaldybės
administracijos vidaus kontrolės politikos
Priedas Nr.1

 
PAGRINDINIŲ KĖDAINIŲ RAJONO SAVIVALDYBĖS ADMINISTRACIJOS VEIKLĄ REGLAMENTUOJANČIŲ VIDAUS TEISĖS AKTŲ SĄRAŠAS

1. Kėdainių rajono savivaldybės administracijos struktūra, patvirtinta Kėdainių rajono savivaldybės tarybos 2019 m. birželio 28 d. sprendimu Nr. TS-120.
2. Kėdainių rajono savivaldybės administracijos nuostatai, patvirtinti Kėdainių rajono savivaldybės tarybos 2021 m. gegužės 28 d. sprendimu Nr.TS-122.
3. Kėdainių rajono savivaldybės politikų ir tarnautojų elgesio kodeksas, patvirtintas savivaldybės tarybos 2008 m. birželio 27 d. sprendimu Nr. TS – 188.
4. Strateginio planavimo Kėdainių rajono savivaldybėje organizavimo tvarkos aprašas, patvirtintas Kėdainių rajono savivaldybės tarybos 2015 m. liepos 3 d. sprendimu Nr. TS-168.
5. Kėdainių rajono savivaldybės biudžeto sudarymo ir vykdymo tvarkos aprašas, patvirtintas Kėdainių rajono savivaldybės tarybos 2017 m. gruodžio 22 d. sprendimu Nr. TS-235.
6. Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašas, patvirtintas Kėdainių rajono savivaldybės tarybos 2019 m. spalio 25 d. sprendimu Nr. TS-237.
7. Piniginės socialinės paramos nepasiturintiems gyventojams Kėdainių rajono savivaldybėje teikimo tvarkos aprašas, patvirtintas Kėdainių rajono savivaldybės tarybos 2020 m. balandžio 17 d. sprendimu Nr. TS-90.
8. Paramos mokinio reikmenims įsigyti Kėdainių rajono savivaldybėje tvarkos aprašas, patvirtintas Kėdainių rajono savivaldybės tarybos 2019 m. kovo 29 d. sprendimu Nr. TS-39.
9. Lėšų, skirtų Kėdainių rajono savivaldybei socialinei globai asmenims su sunkia negalia, naudojimo tvarkos aprašas, patvirtintas Kėdainių rajono savivaldybės tarybos 2015 m. gegužės 29 d. sprendimu Nr. TS-112.
10. Socialinės rizikos asmenų apskaitos Kėdainių rajono savivaldybės administracijos socialinės paramos skyriuje tvarkos aprašas, patvirtintas Kėdainių rajono savivaldybės tarybos 2012 m. gegužės 25 d. sprendimu Nr. TS-172.
11. Kėdainių rajono savivaldybės tarybos 2019 m. kovo 29 d. sprendimas Nr. TS-38 „Dėl Kreipimosi dėl socialinės paramos mokiniams Kėdainių rajono savivaldybėje tvarkos aprašo patvirtinimo“
12. Kėdainių rajono savivaldybės tarybos 2019 m. kovo 29 d. sprendimas Nr. TS-40 „Dėl Kėdainių rajono savivaldybės mokinių nemokamo maitinimo tvarkos aprašo patvirtinimo“
13. Korupcijos prevencijos ir jos priežiūros sistemos tvarkos aprašas, patvirtintas Kėdainių rajono savivaldybės tarybos 2016 m. balandžio 29 d. sprendimas Nr. TS-127.
14. Kėdainių rajono savivaldybės gyvenamųjų vietovių ar jų dalių suskirstymas (sugrupavimas) į seniūnaitijas, patvirtintas Kėdainių rajono savivaldybės mero 2020 m. gegužės 11 d. potvarkiu Nr. MP1-17.
15. Kėdainių rajono savivaldybės administracijos direktoriaus 2020 m. rugpjūčio 31 d. įsakymas Nr. AD2-639 „Dėl Kėdainių rajono savivaldybės administracijos pareigybių sąrašo ir darbo užmokesčio tvirtinimo“.
16. Kėdainių rajono savivaldybės administracijos darbo tvarkos taisyklės, patvirtintos Administracijos direktoriaus 2014 m. rugsėjo 15 d. įsakymu Nr. AD-1-1082.
17. Kėdainių rajono savivaldybės administracijos darbuotojų, dirbančių pagal darbo sutartis, darbo apmokėjimo tvarkos aprašas, patvirtintas Kėdainių rajono savivaldybės administracijos direktoriaus 2018 m. vasario 28 d. įsakymu Nr. AD-1-258.
18. Kėdainių rajono savivaldybės administracijos direktoriaus 2017 m. liepos 11 d. įsakymas Nr. AD-1-880 „Dėl vienkartinių piniginių išmokų skyrimo“.
19. Kėdainių rajono savivaldybės administracijos direktoriaus 2019 m. balandžio 4 d. įsakymas Nr. AD-1-396 „Dėl materialinių pašalpų skyrimo“.
20. Kėdainių rajono savivaldybės administracijos finansų kontrolės taisyklės, patvirtintos Administracijos direktoriaus 2015 m. balandžio 24 d. įsakymu Nr. AD-1-517.
21. Kėdainių rajono savivaldybės biudžeto projekto sudarymo, biudžeto vykdymo ir ataskaitų rinkinio rengimo tvarkos aprašas, patvirtintas Kėdainių rajono savivaldybės administracijos direktoriaus 2021 m. spalio 29 d. įsakymu Nr. AD-1-1276.
22. Kėdainių rajono savivaldybės administracijos viešųjų pirkimų organizavimo taisyklės, patvirtintos Kėdainių rajono savivaldybės administracijos direktoriaus 2019 m. spalio 11 d. įsakymu Nr. AD-1-1179.
23. Išmokų vaikams skyrimo ir mokėjimo tvarka, patvirtinta Kėdainių rajono savivaldybės administracijos direktoriaus 2020 m. kovo 19 d. įsakymu Nr. AD-1-307.
24. Kėdainių rajono savivaldybės administracijos direktoriaus 2021 m. spalio 7 d. įsakymas Nr. AD-1-1181 „Dėl Kėdainių rajono savivaldybės asmeninės pagalbos poreikio nustatymo ir asmeninės pagalbos teikimo organizavimo tvarkos aprašo tvirtinimo“.
25. Kėdainių rajono savivaldybės administracijos direktoriaus 2021 m. rugsėjo 23 d. įsakymas Nr. AD-1-1127 „Dėl mokėjimo už asmeninę pagalbą Kėdainių rajono savivaldybėje tvarkos aprašo tvirtinimo“.
26. Kėdainių rajono savivaldybės administracijos direktoriaus 2021 m. rugsėjo 23 d. įsakymas Nr. AD-1-1128 „Dėl mokėjimo už asmeninę pagalbą Kėdainių rajono savivaldybėje valandinio įkainio nustatymo“.
27. Kėdainių rajono savivaldybės administracijos sutarčių rengimo, derinimo, pasirašymo ir vykdymo tvarkos aprašas, patvirtintas Kėdainių rajono savivaldybės administracijos direktoriaus 2020 m. gegužės 5 d. įsakymu Nr. AD-1-465.
28. Kėdainių rajono savivaldybės administracijos darbuotojų asmens duomenų saugojimo politika, patvirtinta Kėdainių rajono savivaldybės administracijos direktoriaus 2017 m. lapkričio 15 d. įsakymu Nr. AD-1-1345.
29. Asmens duomenų tvarkymo taisyklės, patvirtintos Kėdainių rajono savivaldybės administracijos direktoriaus 2019 m. gruodžio 30 d. įsakymu Nr. AD-1-1477.
30. Kėdainių rajono savivaldybės dokumentų valdymo, rengimo, tvarkymo, naudojimo ir kontrolės procedūrų aprašas, patvirtintas Kėdainių rajono savivaldybės administracijos direktoriaus 2020 m. vasario 17 d. įsakymu Nr. AD-1-197.
31. Kėdainių rajono savivaldybės administracijos informacinių ir komunikacinių technologijų naudojimo bei darbuotojų stebėsenos ir kontrolės darbo vietoje tvarkos aprašas, patvirtintas Kėdainių rajono savivaldybės administracijos direktoriaus 2019 m. vasario 28 d. įsakymu Nr. AD-1-249.
32. Kėdainių rajono savivaldybės administracijos direktoriaus 2019 m. gegužės 30 d. įsakymas Nr. AD-1-632 „Dėl vidinio informacijos apie pažeidimus teikimo kanalo steigimo ir įgyvendinimo“.
33. Kėdainių rajono savivaldybės administracijos direktoriaus 2015 m. rugsėjo 25 d. įsakymu Nr. AD-1-1031 patvirtintas sąrašas pareigybių, dėl kurių Kėdainių rajono savivaldybės administracija kreipsis į Specialiųjų tyrimų tarnybą dėl informacijos apie asmenis, siekiančius eiti arba einančius pareigas, į kurias skiria savivaldybės meras ar savivaldybės administracijos direktorius.
34. Kėdainių rajono savivaldybės administracijos dovanų, gautų pagal tarptautinį protokolą
ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašas, patvirtintas Kėdainių rajono savivaldybės administracijos direktoriaus 2020 m. birželio 23 d. įsakymu Nr. AD-1-670.
35.Veiksmų Kėdainių rajono savivaldybės administracijoje gavus neteisėtą atlygį tvarkos aprašas, patvirtintas Kėdainių rajono savivaldybės administracijos direktoriaus 2020 m. birželio 23 d. įsakymu Nr. AD-1-669.
36. Kėdainių rajono savivaldybės administracijos personalo ugdymo ir kvalifikacijos tobulinimo tvarkos aprašas, patvirtintas Kėdainių rajono savivaldybės administracijos direktoriaus 2015 m. lapkričio 3 d. įsakymu Nr. AD-1-1174.
37. Pareigybių, dėl kurių Kėdainių rajono savivaldybės administracija teikia rašytinį prašymą Lietuvos Respublikos specialiųjų tyrimų tarnybai pateikti informaciją, sąrašas, patvirtintas Kėdainių rajono savivaldybės administracijos direktoriaus 2021 m. gruodžio 28 d. įsakymu Nr. AD-1-1486.
38. Seniūnaičių mokymų organizavimo Kėdainių rajono savivaldybėje tvarkos aprašas, patvirtintas Kėdainių rajono savivaldybės administracijos direktoriaus 2020 m. vasario 25 d. įsakymu Nr. AD-1-231.
39. Kėdainių rajono savivaldybės administracijos lygių galimybių politikos ir jos įgyvendinimo tvarkos aprašas, patvirtintas Kėdainių rajono savivaldybės administracijos direktoriaus 2018 m. sausio 11 d. įsakymu Nr. AD-1-35.
40. Savivaldybės administracinio pastato gaisrinės saugos instrukcija, patvirtinta Kėdainių
rajono savivaldybės administracijos direktoriaus 2014 m. sausio 13 d. įsakymu Nr. AD-134.
41. Darbuotojų saugos ir sveikatos įvadinė instrukcija, Patalpų valytojo saugos ir sveikatos
instrukcija, Lengvojo automobilio ir mikroautobuso vairuotojo saugos ir sveikatos instrukcija ir Dirbančio su kompiuteriu saugos ir sveikatos instrukcija, patvirtintos Kėdainių rajono savivaldybės administracijos direktoriaus 2008 m. sausio 18 d. įsakymu Nr. AD-1-89.
42. Elektroninės informacijos saugos taisyklės, patvirtintos Kėdainių rajono savivaldybės administracijos direktoriaus 2008 m. gruodžio 16 d. įsakymu Nr. AD-1-1542.
43. Kėdainių rajono savivaldybės administracijos informacinės sistemos duomenų saugos nuostatai, patvirtinti Kėdainių rajono savivaldybės administracijos direktoriaus 2007 m. gruodžio 6 d. įsakymu Nr. AD-1-1291.
44. Saugaus darbo su informacinės sistemos ištekliais taisyklės, patvirtintos Kėdainių rajono savivaldybės administracijos direktoriaus 2007 m. gruodžio 17 d. įsakymu Nr. AD-1-1344.
45. Vaizdo asmens duomenų tvarkymo Kėdainių rajono savivaldybės administracijoje ir Kėdainių rajono savivaldybės viešosiose erdvėse taisyklės, patvirtintos Kėdainių rajono savivaldybės administracijos direktoriaus 2020 m. kovo 31 d. įsakymu Nr. AD-1-364.
46. Duomenų subjekto teisių įgyvendinimo Kėdainių rajono savivaldybės administracijoje
taisyklės, patvirtintos Kėdainių rajono savivaldybės administracijos direktoriaus 2019 m. spalio 8 d. įsakymu Nr. AD-1-1155.
47. Pareigybių, dėl kurių Kėdainių rajono savivaldybė teikia rašytinį prašymą Lietuvos
Respublikos specialiųjų tyrimų tarnybai pateikti informaciją, sąrašas, patvirtintas Kėdainių rajono savivaldybės mero 2021 m. gruodžio 17 d. potvarkiu Nr. MP1-63.


Kėdainių rajono savivaldybės
administracijos vidaus kontrolės politikos
Priedas Nr.2

ĮSTAIGOS VEIKLĄ REGLAMENTUOJANČIŲ TEISĖS AKTŲ SĄRAŠAS

Lietuvos Respublikos Konstitucija
Lietuvos Respublikos vietos savivaldos įstatymas
Lietuvos Respublikos viešojo administravimo įstatymas
Lietuvos Respublikos valstybės tarnybos įstatymas
Lietuvos Respublikos darbo kodekso patvirtinimo, įsigaliojimo ir įgyvendinimo įstatymas
Lietuvos Respublikos viešojo sektoriaus atskaitomybės įstatymas
Lietuvos Respublikos biudžeto sandaros įstatymas
Lietuvos Respublikos asmens duomenų teisinės apsaugos įstatymas
Lietuvos Respublikos viešųjų ir privačių interesų derinimo įstatymas
Lietuvos Respublikos teisės gauti informaciją ir duomenų pakartotinio naudojimo įstatymas
Lietuvos Respublikos korupcijos prevencijos įstatymas
Lietuvos Respublikos strateginio valdymo įstatymas
Lietuvos Respublikos valstybės ir savivaldybių turto valdymo, naudojimo ir disponavimo juo įstatymas
Lietuvos Respublikos darbuotojų saugos ir sveikatos įstatymas
Lietuvos Respublikos valstybinės kalbos įstatymas
Lietuvos Respublikos dokumentų ir archyvų įstatymas
Lietuvos Respublikos visuomenės informavimo įstatymas
Lietuvos Respublikos valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymas
Lietuvos Respublikos jaunimo politikos pagrindų įstatymas
Lietuvos Respublikos savanoriškos veiklos įstatymas
Lietuvos Respublikos vidaus kontrolės ir vidaus audito įstatymas
Lietuvos Respublikos vaiko teisių apsaugos pagrindų įstatymas
Lietuvos Respublikos vaiko minimalios ir vidutinės priežiūros įstatymas
Lietuvos Respublikos socialinių paslaugų įstatymas
Lietuvos Respublikos visuomenės sveikatos priežiūros įstatymas
Lietuvos Respublikos nevyriausybinių organizacijų plėtros įstatymas
Lietuvos Respublikos bendruomeninių organizacijų plėtros įstatymas
Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas
Lietuvos Respublikos civilinio proceso kodekso patvirtinimo, įsigaliojimo ir įgyvendinimo įstatymas
Lietuvos Respublikos civilinės būklės aktų registravimo įstatymas
Lietuvos Respublikos pilietybės įstatymas
Lietuvos Respublikos gyvenamosios vietos deklaravimo įstatymas
Lietuvos Respublikos gyventojų registro įstatymas
Lietuvos Respublikos rinkliavų įstatymas
Lietuvos Respublikos viešųjų pirkimų įstatymas
Lietuvos Respublikos tabako, tabako gaminių ir su jais susijusių gaminių kontrolės įstatymas
Lietuvos Respublikos alkoholio kontrolės įstatymas
Lietuvos Respublikos triukšmo valdymo įstatymas
Lietuvos Respublikos žmonių užkrečiamųjų ligų profilaktikos ir kontrolės įstatymas
Lietuvos Respublikos reklamos įstatymas
Lietuvos Respublikos želdynų įstatymas
Lietuvos Respublikos gyvūnų gerovės ir apsaugos įstatymas
Lietuvos Respublikos statybos įstatymas
Lietuvos Respublikos saugaus eismo automobilių keliais įstatymas
Lietuvos Respublikos civilinės saugos įstatymas
Lietuvos Respublikos valstybės vėliavos ir kitų vėliavų įstatymas
Lietuvos Respublikos pašarų įstatymas
Lietuvos Respublikos melioracijos įstatymas
Lietuvos Respublikos žemės ūkio, maisto ūkio ir kaimo plėtros įstatymas
Lietuvos Respublikos ūkininko ūkio įstatymas
Lietuvos Respublikos medžioklės įstatymas
Lietuvos Respublikos oficialiosios statistikos įstatymas
Lietuvos Respublikos specialiųjų žemės naudojimo sąlygų įstatymas
Lietuvos Respublikos administracinių nusižengimų kodekso patvirtinimo, įsigaliojimo ir įgyvendinimo tvarkos įstatymas
Lietuvos Respublikos aplinkos apsaugos įstatymas
Lietuvos Respublikos buhalterinės apskaitos įstatymas
Lietuvos Respublikos nekilnojamojo turto mokesčio įstatymas
Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymas
Lietuvos Respublikos savivaldybių biudžetų pajamų nustatymo metodikos įstatymas
Lietuvos Respublikos valstybės politikų ir valstybės pareigūnų darbo apmokėjimo įstatymas.
Lietuvos Respublikos labdaros ir paramos įstatymas
Lietuvos Respublikos žemės įstatymas
Lietuvos Respublikos žemės mokesčio įstatymas
Lietuvos Respublikos socialinių paslaugų įstatymas.
Lietuvos Respublikos išmokų vaikams įstatymas.
Lietuvos Respublikos paramos mirties atveju įstatymas.
Lietuvos Respublikos tikslinių kompensacijų įstatymas.
Lietuvos Respublikos piniginės socialinės paramos nepasiturintiems gyventojams įstatymas.
Lietuvos Respublikos socialinės paramos mokiniams įstatymas.
Lietuvos Respublikos vaiko teisių apsaugos pagrindų įstatymas.
Lietuvos Respublikos valstybinių pensijų įstatymas.
Lietuvos Respublikos neįgaliųjų socialinės integracijos įstatymas.
Lietuvos Respublikos kibernetinio saugumo įstatymas;
Lietuvos Respublikos asmens duomenų, tvarkomų nusikalstamų veikų prevencijos, tyrimo, atskleidimo ar baudžiamojo persekiojimo už jas, bausmių vykdymo arba nacionalinio saugumo ar gynybos tikslais, teisinės apsaugos įstatymas
Lietuvos Respublikos šeimynų įstatymas.
Lietuvos Respublikos mobilizacijos ir priimančiosios šalies paramos įstatymas;
Lietuvos Respublikos valstybės ir tarnybos paslapčių įstatymas.
Lietuvos Respublikos švietimo įstatymas
Lietuvos Respublikos transporto lengvatų įstatymas
Lietuvos Respublikos kelių transporto kodeksas
Lietuvos Respublikos paramos būstui įsigyti ar išsinuomoti įstatymas
Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymas
Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatymas
Lietuvos Respublikos akcinių bendrovių įstatymas
Lietuvos Respublikos šilumos ūkio įstatymas
Lietuvos Respublikos sodininkų bendrijų įstatymas
Lietuvos Respublikos aplinkos monitoringo įstatymas
Lietuvos Respublikos savivaldybių aplinkos apsaugos rėmimo specialiosios programos įstatymas
Lietuvos Respublikos atliekų tvarkymo įstatymas
Lietuvos Respublikos geriamojo vandens įstatymas
Lietuvos Respublikos geriamojo vandens tiekimo ir nuotekų tvarkymo įstatymas
Lietuvos Respublikos sveikatos sistemos įstatymas
Lietuvos Respublikos visuomenės sveikatos priežiūros įstatymas
Lietuvos Respublikos sveikatos priežiūros įstaigų įstatymas.


